Homardo

Homardo esas granda krustaceo dekpeda qua povas atingar longeso de 45 til 60 cm, e vivas precipue en nordal Atlantiko.

On dicernas du importanta speci:
• en nord-esta amerika darka verda vers maronea kun plu plata pinci. Shediac Nova-Brunswick Kanada esas centro.
• en Europa plu mikra verda-blua kun plu klara makuli.
• ankore plu mikra en Sudafrika.

L'unesma pedi-pari terminas kun maxim granda pinci do uno servas per triturar e l'altra per tranchar. Ol havas anke tri anteni-pari do uno maxim longa esas sur la kapo e salianta okuli. 

L'abdomino, false nominita kaudo, kompozesas per sis segmenti e kaudala larja floso. La femino esas plu larja kam la maskulo di mem dimensiono pro ke servas transportar sis til dek mili ovi di frayo. En altra parto la pedi-paro apud torako esas plu granda e dura che maskulo.

Larvo, tre mikra, havas pluse 20 muadi ante evo di kin yara ed atingas l'adminime longa per povas esar manjita da homaro (23 cm en Francia pezo proxim 800 g). Ol esas ofte keptita dum migro kande marchas sur la fundo.

 Astaxantino 
Homardo havas en lua kurazo di molekuli nominita astaxantini. Ta reda pigmento, qua on trovas anke en oranji note, esas atingita ad proteino, krustacianino. La du molekuli, grupida en paro, kruzas per formar X do l' ondi longesi "interferas". Lore eskaldar, ta ligo desfacas, to qua liberas l'astaxantino e la homardo pasas di verda o blua ad purpuro.

Kategorio:Krustacei